સિન્ડિકેટનું સ્વરૂપ આગળ જતા બીજા વ્યવસાયોમાં પણ લાગુ પડ્યું. તમારે ધંધો કરવો હોય તો સિન્ડિકેટની સાથે જ કરવો પડે. બંગાળને સૌથી વધારે નુકસાન આ સિન્ડિકેટને કારણે એટલા માટે થયું છે કે સિન્ડિકેટ એટલે ગુંડાટોળકી નહિ, પણ સત્તાધારી પક્ષના કાર્યકરોની ટોળકી. મૂળ ડાબેરીના રાજમાં સિન્ડિકેટ શરૂ થઈ હતી અને ડાબેરી પક્ષના કાર્યકરો પોતપોતાના વિસ્તારમાં સિન્ડિકેટ જમાવીને બેસી ગયા હતા. કામધંધો કંઈ મળે નહિ એટલે આ રીતે બિલ્ડરો પાસેથી તેમને ધંધો અપાવાયો. એકવાર લોહી ચાખી ગયા પછી કાર્યકરોને ખ્યાલ લાગ્યું કે આ તો મોટામાં મોટો ધંધો છે.